Nr.

Referitor dosar 7120/29.03.2019

**DECIZIA ETAPEI DE INCADRARE**

**DRAFT**

Ca urmare a solicitării de emitere a acordului de mediu adresate de **COMUNA HOGHILAG** cu sediul în județul **Sibiu**, str. Principală, nr. 35,înregistrată la **Agenţia pentru Protecţia Mediului Sibiu** cu nr. **7120/29.03.2019** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţelor Comisiei de Analiză Tehnică din data de **12.06.2019**, că proiectul **„Modernizare drumuri comunale DC 24 şi DC 24A”** propus a fi amplasat în judeţul Sibiu, comuna Hoghilag, satele Hoghilag, Prod, Valchid, **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

* proiectul se încadrează în prevederile Legii nr. 292 din 2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. e;
* punctele de vedere scrise şi susţinute ale autorităţilor reprezentante în Comisia de Analiză Tehnică, cu privire la proiectul analizat, respectiv că, proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* criteriile de selecţie prevăzute în anexa 3 a Legii 292/2018 privind evaluarea impactului anumitor proiecte publice şi private asupra mediului.

**1. Caracteristicile proiectului**

**a) dimensiunea și concepția întregului proiect**

*Situaţia existentă*: în prezent drumurile propuse spre modernizare prezintă o stare condiții neadecvate, nefiind asigurate condițiile de siguranță și confort conform categoriei de drum.

Proiectul are ca scop modernizarea prin asfaltare a unor sectoare de drumuri comunale (DC 24A între Hoghilag – Prod – km 0+000 la km 6+680 și DC 24 intersecția DN 14 – Localitatea Valchid – km 0+000 la km 6+974) și străzi situate în intravilanul localităților Hoghilag si Valchid si în extravilanul comunei Hoghilag.

*Situația propusă:*

Modernizarea drumurilor comunale din comuna Hoghilag pe o lungimea totala de 13.654 m, constă în asigurarea condițiilor optime pentru circulație.

* se propune stabilirea unor soluții tehnice conform normativelor în vigoare, traseul drumului proiectat trebuind sa coincidă cu traseul existent, sa se limiteze granițele amprizei existente, pentru a nu se ajunge la situația exproprierilor sau a mutării gardurilor de împrejmuire a proprietăților învecinate, acolo unde este cazul.
* realizarea obiectivului consta în asfaltarea drumului, reabilitarea și amenajarea rigolelor și a trotuarelor, amenajarea intersecțiilor( intravilan), respectiv în extravilan se va largi ampriza drumului, atâta cat permite traseul, se vor realiza stabilizări de taluzuri, terasări, colectare și dirijare de ape pluviale, drenaje în zonele mlăștinoase, construcții de colectare și potolire a torenților în zonele cu regim de serpentine.
* se propune o lățime a parții carosabile de cel puțin 5 m și acostamente de 0,5 m.
* se vor amenaja intersecțiile de drumuri și drumurile laterale pe o lungime de 15 – 20 m acolo unde drumul lateral nu intra în proiectul de modernizare.
* se va realiza semnalizare rutiera, (ansamblu de instalații, accesorii și semne convenționale amplasate pe platforma sau zona drumului) atât intravilan cat și extravilan (pe zonele de serpentine se vor monta parapete elastici de tip ușor si semigreu, se vor semnaliza suplimentar curbele cu reduceri de viteza și parapete de tip ușor și semigreu).
* pe tronsoanele cu pante accentuate se prevăd podețe tubulare cu camera de cădere în trepte pentru liniștirea torenților.
* structura rutiera va fi una flexibila, calculata la un trafic ușor.

*Pod pe DC 24 Km 1+200 peste Pârâul Valchid, se propune:- pod nou*

* demolarea / dezafectarea podului existent;
* execuția unui pod nou din beton armat.

Podul va asigura o lățime a parții carosabile pentru un fir de circulație (de 5,00 m intre parapete) sau pentru doua fire de circulație (7,00 m), funcție de lățimea adoptata pentru drumul DC 24 in zona. De asemenea sunt necesare lucrări de recalibrare a albiei pentru asigurarea unei bune scurgeri a apelor in zona podului.

*Pod pe DC 24 Km 3+700 peste Pârâul Biacolt, se propune- pod reabilitat;*

* decopertarea (îndepărtarea) straturilor de pământ, noroi, vegetație etc. de pe partea carosabila (pana la structura de rezistenta) si de pe trotuare;
* execuția straturilor noi pe partea carosabila (beton panta, hidroizolați, protecție hidroizolați, asfalt în doua straturi) precum şi asfalt pe trotuare, inclusiv borduri noi astfel încât sa se realizeze o parte carosabila de 7,00 m şi doua trotuare de 1,25 m lățime;
* realizarea unor noi dispozitive de acoperire a rosturilor de dilatație;
* refacerea parapetului pietonal (parapet metalic nou);
* repararea / protecția intradosului prefabricatelor de trotuar si a elevațiilor infrastructurilor si a aripilor cu mortare speciale;
* decolmatarea / degajarea albiei de vegetație precum si executarea unor lucrări de apărare / protecție a malurilor, aval si amonte de pod;
* execuția scărilor si casiurilor.

Scurgerea apelor se va realiza prin pantele transversale și longitudinale.

Se vor amenaja intersecțiile cu celelalte drumuri. În cazul în care drumul intersectat nu este modernizat, amenajarea acestuia se va face pe o lungime de minim 15 m și o lățime corespunzătoare, cu dintr-un strat de piatră spartă amestec optimal de 12 cm, peste un strat de fundație de 20 cm grosime medie. Se vor monta tuburi 400-500 sau rigole carosabile la drumurile laterale unde sunt necesare podețe pentru asigurarea continuității scurgerii apelor.

**Lucrări de consolidare**

Pentru protejarea drumului pe sectoarele cu amplasament adiacent apelor curgătoare (pâraielor, torenților etc), care pot afecta stabilitatea drumului, se vor executa lucrări de protecție din ziduri de sprijin sau gabioane.

**Siguranța circulației**

Pentru siguranța circulației rutiere sunt necesare a se realiza lucrări de semnalizare verticală (indicatoare de circulație) și orizontală.

*Organizarea de şantier*

Spațiul asigurat pentru organizarea de șantier a ambelor componente ale proiectului corespunde unei suprafețe degradate, aflate în proprietatea comunei Hoghilag, pe care a existat o organizare de șantier aferentă proiectului de modernizare a căii ferate de pe traseul Coridorului IV paneuropean feroviar – sectorul Copșa Mică – Sighișoara.

Amplasamentul se află în vecinătatea căii ferate Copșa Mică – Sighișoara și a drumului național DN 14, iar accesul este asigurat de un drum de exploatare existent.

Acest spațiu aferent organizării de șantier va fi dotat cu 1 container birou, 1 container vestiar, 1 magazie, 1 remiză PSI și 1 WC ecologic.

În acest spațiu vor fi parcate utilajele și mijloacele de transport și vor fi depozitate echipamentele necesare implementării proiectului.

**b) cumularea cu alte proiecte** – nu este cazul;

**c) utilizarea resurselor naturale, în special a solului, a terenurilor, a apei și a biodiversității** – nu este cazul;

**d) cantitatea și tipurile de deşeuri generate/gestionate** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** – nu este cazul, se vor respecta normele de protecţia muncii.

**g) riscurile pentru sănătatea umană** – nu este cazul.

**2. Amplasarea proiectelor**

**a) utilizarea actuală și aprobată a terenurilor:** folosința actuală – stradă, destinaţia - strada.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic –** nu este cazul.

**3. Tipurile și caracteristicile impactului potenţial**

**a) importanța și extinderea spațială a impactului:** local, redus în perioada de execuţie;

**b) natura impactului:** nu este cazul;

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** impact redus pe perioada de realizare şi funcţionare;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificǎrile şi completǎrile prin Legea nr. 49/2011, cu modificǎrile şi completǎrile ulterioare, fiind amplasat în ROSPA009 Podişul Hârtibaciului şi ROSCI0227 Sighişoara Târnava Mare.
* concluziile memoriului de prezentare întocmit conform prevederilor Legii 292/2018, privind evaluarea impactului anumitor proiecte publice şi private asupra mediului;
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus **nu va avea impact semnificativ** asupra integrităţii ariei naturale protejate de interes comunitar;
* prin realizarea proiectului nu se vor produce modificări în situl Natura 2000 şi nu vor fi afectate speciile şi/sau habitatele de interes comunitar pentru care acesta a fost desemnat.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

1. Administraţia Bazinală de Apă Mureş – SGA Mureş, nr. 11229/LMZ/242 D/11.06.2019:

* proiectul propus nu aduce atingere corpurilor de apă de suprafață/subteran;

1. pentru acest proiect s-a obținut avizul de gospodărire a apelor nr. SB 59 din 20.06.2019 emis de Sistemul de Gospodărire a Apelor Mureş, Administrația Națională “Apele Române”.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/puncte de vedere, emise de celelalte autorități;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract,
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; - deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* titularul proiectului are obligația de a ține evidența deșeurilor generate și valorificate/eliminate în conformitate cu H.G. nr. 856/2002, privind evidenţa gestiunii deşeurilor şi pentru aprobarea listei cuprinzând deşeurile inclusiv deşeurile periculoase, cu modificările ulterioare;
* în conformitate cu prevederile art. 17, alin. (3), din Legea nr. 211/2011, privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform H.G. nr. 856/2002), prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare,
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; - întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament,
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările si modificările ulterioare şi STAS 12574/87, privind condiţiile de calitate ale aerului din zonele protejate.
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* măsurile şi condiţiile de realizare a proiectului în conformitate cu avizul de gospodărire a apelor nr. SB 59 din 20.06.2019 emis de Sistemul de Gospodărire a Apelor Mureş, Administrația Bazinală de Apă Mureş:
* lucrările auxiliare podului proiectat (pod provizoriu) – vor face obiectul unui proiect individual care se va supune procedurii de obţinere a avizului de gospodărire a apelor conform prevederilor legale în vigoare;
* în cazul în care se vor identifica noi traversări de cursuri de ape cadastrate sau necadastrate la care vor fi necesare intervenţii - acestea se vor executa doar după solicitarea şi obţinerea unui nou act de reglementare din punct de vederea al gospodăririi apelor;
* se vor respecta prevederile Ordinului M.M.D.D. nr. 1163/2007 privind “**aprobarea unor Măsuri pentru îmbunătăţirea soluţiilor tehnice de proiectare şi de realizare a lucrărilor hidrotehnice de amenajare şi reamenajare a cursurilor de apă, pentru atingerea obiectivelor de mediu din domeniul apelor**”.
* beneficiarul are obligaţia să anunţe cu 10 zile înainte începerea lucrărilor la SGA Mureş, iar la finalizarea lor să solicite autorizarea obiectivului din punct de vedere al gospodăririi apelor;
* proprietarul/beneficiarul lucrărilor inginereşti de artă (poduri) este obligat să asigure secţiunea optimă de scurgere a apelor, pe cheltuiala proprie, în limita a două lungimi ale lucrării de artă (poduri) în albia major[ ]n amonte ;i ]n limita unei lungimi a lucrării de artă (poduri) în albia minoră aval, pentru a respecta parametrii avizaţi<
* beneficiarul are obligaţia să identifice prin consultarea deţinătorilor traversările existente ale cursului de apă în discuţie cu reţelele de telefonie, conductori electrici, conducte de transport gaz metan, pentru a lua măsurile necesare de punere în siguranţă pe perioada execuţiei lucrărilor avizate prin actul de reglementare. Pentru relocarea utilităţilor , după caz, anterior demarării acestor lucrări, se va solicita şi obţine obligatoriu acceptul deţinătorului acestor utilităţi şi după caz, avizul de gospodărire a apelor;
* pentru perioada de execuţie a lucrărilor s vor lua toate măsurile necesare pentru tranzitarea debitelor naturale prin albii;
* în vederea scurgerii normale a apelor, beneficiarul are obligaţia de întreţine albiile ţi malurile în zona podurilor;
* se interzice depozitarea provizorie a materialelor şi staţionarea utilajelor în albia minoră a cursului de apă pe perioada executării lucrărilor;
* în cazul producerii unor daune de orice fel riveranilor şi/sau după caz unor lucrări hidrotehnice existente, beneficiarul va suporta integral cheltuielile generate de remedierea acestora;
* execuţia lucrărilor în albie se va face în perioade de debite scăzute; în caz de ape mari, orice daună produsă lucrărilor proiectate sau generată de aceste lucrări, va fi suportată integral de către beneficiarul prezentului aviz;
* beneficiarul va lua măsurile necesare pentru evitarea poluărilor accidentale cu produsele petroliere de la utilajele de transport manipularea necorespunzătoare, defecţiuni utilaje, depozitare defectuoasă de produse petroliere uzate şi intrarea în receptor a apelor menajere, ce vor proveni de la personalul ce deserveşte şantierul;
* după finalizarea lucrărilor se vor îndepărta din albie toate materialele rămase în urma execuţiei, astfel încât să se asigure condiţiile optime de scurgere a apelor la debite minime şi maxime;

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare. Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei. Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 6 (şase) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV,**

**ANGHEL DANIELA -ELENA**

**ŞEF SERVICIU AVIZE, ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU**

**Ing. Livia MITEA Ing. Maria Cecilia DOBROTĂ**

**ÎNTOCMIT,** **ÎNTOCMIT,**

**Ing. Mihaela CERCIU Ing. Gabriela CĂPĂȚÎNĂ**